شەفەق نیوز/ سەدان کەس لە فەرمانەبەرەیل
گریەبەسی لە وەزارت کەهرەبا، شەوەکی ئمڕوو سێشەممە، لەوەردەم بینای وەزارەت دارایی
خۆپیشاندان کردن، و داوا لە فەرمانگەی ژمێریاری و بوودجە لە وەزارەتەگە وەخەرجکردن
مووچەیلیان کردن، ک لە مانگ ئادار گوزەیشتە وەریان نەکردنە.
پەیامنێر ئاژانس شەفەق نیوز وت؛ خۆپیشاندەرەگان
تابڵۆیل داواکردن لە موستەفا کازمی سەرۆک وەزیران هەڵگردن وە دەسوەردان و نووڕستن
وەی چین گرنگە ک ژمارەیان رەسێدە ١٠٠ هەزار فەرمانبەر و لە چەن مانگیگە مووچە وەرنەگردنە.
خاوەن گریەبەسیەگان لە وەزارەت کەهرەبا
لە چەن جاریگ بایکۆت و ناڕەزایی لە چەن پارێزگایگ لە ناوڕاس و باشوور بەغداد رێکخستن،
لەوەر خەرج نەکردن مووچەیلیان ئەرا نزیکەی ٩ مانگ.
